มีเพศสัมพันธ์กับแฟนแล้วแฟนเลือดออกมารู้ที่หลังเสี่ยงจะเป็นเอดส์ไหมค่ะ
สวัสดีค่ะ ฝ่ายหญิงที่มีเพศสัมพันธ์ โดยการถูกสอดใส่ทางช่องคลอด หากฝ่ายชายมีเชื้อ HIV และไม่ได้ใส่ถุงยางอนามัย ก็จะมีโอกาสติดเชื้อ HIV ได้ ไม่ว่าฝ่ายหญิงหรือชายจะมีเลือดหรือไม่มีเลือดออกที่อวัยวะเพศก็ตาม เพราะเชื้อ HIV นอกจากจะพบอยู่ในเลือดแล้ว ยังพบในสารคัดหลั่งต่างๆ จากช่องคลอดและน้ำอสุจิ โดยจะมีโอกาสติดเชื้ออยู่ที่ประมาณ 0.05%-0.3%แต่หากได้ใส่ถุงยางอนามัย ก็จะช่วยป้องกันการติดเชื้อลงได้ประมาณ 90%นอกจากจะเสี่ยงต่อการติดเชื้อ HIV แล้ว หากฝ่ายชายมีเชื้ออื่นๆ ก็อาจเสี่ยงต่อการติดเชื้อชนิดต่างๆ เช่น เริม หนองในแท้ หนองในเทียม แผลริมอ่อน ซิฟิลิส ไวรัสตับอักเสบชนิดบีและซี เป็นต้น